cyanic-selkie/wikianc huggingface dataset:
Meditaatio
Tasot
Syvämeditaatiossa mieltä harjoitetaan tietyllä menetelmällä tai tekniikalla, jotta voidaan siirtyä meditatiiviseen, hiljaisuuteen vaipuneeseen tilaan. Syvämeditaatio on päämäärähakuista ja siinä noudatetaan tiukasti valittua menetelmää kuten mantran toistamista ääneen. Syvämeditaation myönteiset vaikutukset psyykeen ja kehoon ovat perusmeditaation vaikutuksia tuntuvampia ja pidempään kestäviä.
Alkuperä
Meditaatio on pääosin kehittynyt rājajoogan yhteydessä. Rājajoogan meditaatioperinteen arvellaan olevan vanhinta, ja sen oletetaan vaikuttaneen mm. kristilliseen ja islamilaiseen meditaatioperinteeseen. Huomattava osa maallisesta meditaatiosta länsimaissa on lähtöisin (useiden vaiheiden kautta) rājajoogan harjoituksista. Rājajooga on vaikuttanut myös Japanin, Kiinan, Korean, Thaimaan ja Tiibetin meditaatiokulttuuriin, varsinkin zen-buddhalaisuuden vaikutusalueella. Zen-meditaatio poikkeaa muodoltaan rājajoogan meditaatiosta.
Eri kulttuureissa
Meditaatiosta on kehittynyt aikojen kuluessa ja eri kulttuureissa eri muotoja. Luonnonkansojen (eskimot, intiaanit, busmannit) meditaatioperinnettä tunnetumpia ovat korkeakulttuurien ilmituomat meditaatiotekniikat. Niistä tunnetuin on Patanjalin sutroihin tiivistynyt filosofia, joka on kehittynyt rājajoogan yhteydessä intialaisessa kulttuurissa. Buddhalainen Zen-meditaatio perustuu Patanjalin sutroihin, vaikkakin poikkeaa niistä jonkin verran. Suurissa maailmanuskonnoissa meditaatiota käytetään usein niiden mystisissä suuntauksissa.. Islamissa meditaatiota harjoitetaan sufilaisuuden yhteydessä
Buddhalaisuudessa
Buddhalaisuudessa meditaatio on erittäin keskeistä ja sille on monia erilaisia harjoitusmuotoja riippuen koulukunnista. Yleisesti buddhalaisuudessa meditaatioharjoituksen tarkoituksena on hyvien kokemusten tai uusien tietoisuuden tilojen sijaan itsensä muuttaminen. Yleisesti meditaatioharjoitus jaetaan kahteen osioon: samatha eli mielen hiljentäminen ja sitä seuraavaan vipassana, eli sisäisen viisauden kehittäminen. Metta-meditaation tarkoituksena taas on kehittää rakkautta, ystävällisyyttä ja myötätuntoa kaikkia olentoja kohtaan.
Zen-buddhalainen meditaatio
Japanilaisessa zen-buddhalaisuudessa meditaatiosta käytetään nimitystä zazen (suom. istumameditaatio) ja sitä harjoitetaan, jotta nähtäisiin oma buddhaluonto äkillisen satori valaistumiskokemuksen muodossa. Sōtō-koulukunnassa suositaan pelkistettyä shikantaza (suom. vain istumista) muotoa, jossa jo pelkkä istuminen itsessään on lopullinen päämäärä, johon sisältyy jo kaikki.
Tantrinen mietiskely
Tiibetin-buddhalaisuuden johtohahmo 14. dalai-lama on määritellyt tantrisen mietiskelyn vaiheet kirjoituksessaan Yksinkertainen tantrinen mietiskely aloittelijoille:
Mietiskelyn jälkeen Buddhan ja pyhän yhteisön kuvaa voi pitää mielessään loppupäivän ajan kaikissa askareissa.
Käsitteitä
thumb|[[Kiotolainen mietiskelytila]]
"Tyhjä mieli"
Meditaation keskiössä on ajatuksista ja tunteista vapaa mieli, jotka kutsutaan yleensä tyhjäksi, puhtaaksi tai selkeäksi mieleksi.
Ruusuposkiaratti
Ruusuposkiaratti (Pyrilia pulchra) on eteläamerikkalainen papukaija. Sen elinympäristö käsittää Länsi-Kolumbian ja Luoteis-Ecuadorin alangot ja kukkulat. Lajin holotyypin kuvaili Hans von Berlepsch Kolumbian San Josén Río Dagualta 1897.
Meditaatio
"Tyhjä mieli"
Kyseessä on meditaatioharjoitusta suorittavan henkilön mielentila, jossa hän voimakkaalla keskittymisellään kykenee täyttämään koko mielensä niin, että siinä ei pysty esiintymään tavanomaista reaalimaailmaan liittyvää mielensisältöä. Tyhjä mieli -harjoitus tarkoittaa (varsinkin vasta-alkajan kohdalla) sitä, että reaalisesta ulkomaailman käsitteellistämisestä on luovuttu vain hetkeksi tai hetkittäin. Tyhjän mielen aikaansaamisen ongelma on arkikokemuksen ajattelusta irtautuminen.
Rājajoogassa tyhjän mielen harjoittaminen on kaksivaiheista. Ensimmäisessä vaiheessa (välivaihe) käsitteelisellä ajattelulla luotu mielikuva (esim. mantra) sulkee pois muut ajatukset, toisessa vaiheessa mielikuva on, mutta siihen ei liity käsitteellistä ajattelua. Jälkimmäinen tyhjän mielen tila on Patanjalin mukainen samadhi. Samadhissa minä (ego) on kadonnut psyykkis-reaalisessa mielessä, ja siihen liittyviä tunteita ovat autuaallisuus, hurmio ja onnellisuus.
Osana meditaatioharjoitusta voidaan käyttää mantroja rauhoittuneen ja keskittyneen mielen saavuttamiseksi
Strategia
Meditaation strategia on meditaatiota suuntaava tapahtumisperiaate, joka ilmaisee meditaatiolajin luonteen. Meditaatiostrategia sisältää meditoinnin motivaation, tavoitteet ja sen viitekehyksen, johon meditaatiota harjoitettaessa "antaudutaan". Strategia määräytyy suurelta osin noudatettavan tekniikan mukaan, vaikka ei ole siihen sidottu. Meditaation strategia kuvastuu parhaiten saavutetun tuloksen mukaan.
Meditaation strategiat jakautuvat yksilökohtaisiin strategioihin ja transpersoonallisiin strategioihin. Yksilökohtaisia strategioita ovat tajunnan sääntelyn ja elintoimintojen sääntelyn -strategiat, ja transpersoonallisia strategioita aktiivinen jumala -suhteen tavoittelu ("uskonnollinen haltioituneisuus") ja uskonnosta riippumaton kosmisen värähtelyn harmonian tavoittelu (profaaninen transsendenssi ("maallinen haltioituneisuus")). Profaaninen transsendenssi tarkoittaa henkilön ajatuksiin sitoutuneen todellisuuden kokemuksen sijoittamista arkitodellisuuden tiedostamisen yläpuolelle, ja se on seurausta meditaatiotekniikan noudattamisesta, ilman kokemusta "korkeamman voiman" tai "jumalan" tms. läsnäolosta. Länsimaisen tieteen suppeimman tulkinnan mukaan meditaatio rajoittuu yksilökohtaisiin strategioihin.
Tutkimukset ja lääketieteellinen käyttö
Meditaatiota on tutkittu erittäin paljon ja siitä löytyy useita tuhansia tutkimuksia. Kuitenkin ne eivät usein ole täyttäneet korkeimpia tutkimusten laatukriteereitä. Tutkimuksissa on löytynyt mm. seuraavanlaisia puutteita:
Laatuongelmista huolimatta meditaation tutkimusjoukossa on olemassa paljon myös korkean laatukriteeristön täyttäviä tutkimuksia.
Kalifornian yliopiston tutkimuksen (2009) mukaan kauan meditointia harjoittaneiden aivot olivat suurempia ja niissä oli enemmän harmaita aivosoluja kuin vertailuryhmällä. Vuoden 2011 tutkimuksen mukaan meditoijilla on myös keskimääräistä paremmat yhteydet aivojen osien välillä, ja heillä esiintyy tavallista vähemmän ikääntymisen aiheuttamaa aivojen surkastumista. Vuonna 2016 julkaistussa tutkimuksessa havaittiin, että kymmeniä vuosia meditaatiota harjoittaneiden ihmisten aivot muistuttavat viidenkymmenen vuoden iässä keskimäärin yli seitsemän vuotta nuorempien ihmisten aivoja. Lisäksi meditoinnin aivoja nuorentava vaikutus voimistuu viidenkymmenen ikävuoden jälkeen siten, että ero lisääntyy joka vuosi noin puolellatoista kuukaudella.
Vuonna 2012 yliopiston tutkijat havaitsivat, että tutkittujen meditoijien aivokuori on tavallista enemmän poimuttunut, mistä on hyötyä tiedonkäsittelyssä. Poimuttumisen määrä myös riippuu meditaatioharrastuksen kestosta.
Vuonna 2014 julkaistussa yhdysvaltalaisessa 47 tutkimuksen ja 3500 potilaan yhteisanalyysissä havaittiin, että mindfulness-meditaatiomenetelmät vähensivät jonkin verran etenkin masennusoireita, ahdistuneisuutta ja kipuja. Tutkimusten perusteella meditaation hyödyt näkyvät useimmilla potilailla noin kahdeksan kuukauden harjoittelun jälkeen.
Vuonna 2019 julkaistussa tutkimuksessa 13 minuutin päivittäinen meditaatioharjoittelu kahdeksan viikon ajan vähensi negatiivisia mielentiloja, paransi huomiokykyä ja työmuistia sekä vähensi ahdistusta.
Lisäksi 2000-luvulla meditaatiota on joskus käytetty stressin, kivun sekä kroonisten somaattisten tai psykiatristen sairauksien hoidossa.
Turvallisuus
thumb|Mietiskelyä voi harjoittaa myös istumalla jakkaralla.
Meditaatio on länsimaissa nykyisin ensisijaisesti mieleltään terveiden ihmisten itsensäkehittämismenetelmä ja myös psykosomaattisten ja psyykkisten häiriöiden ennaltaehkäisykeino, jonka harjoittaminen ei edellytä mielenterveysammattilaisten valvontaa, vaikkakin asiantuntijan apu voi mahdollisesti tuoda lisäarvoa henkiseen kasvuun. Selviä tutkimusnäyttöjä meditaation aiheuttamista lievistäkään psyykkisistä häiriöistä ei ole. Meditaation vaaroista esitetyt kertomukset ja mielipiteet ovat tavanomaisesti kuvauksia kyseisten henkilöiden tietämättömyydestä, ja meditaation vaarat vastaavat tavanomaisia psykoterapiassa ilmeneviä vaaroja, ja tahattomasti aiheutuneet haitat voidaan periaatteessa korjata.
Meditaatiosta ei ilmeisesti ole hyötyä akuuteissa tuska, sekavuus- ja masennustiloissa eikä psykoositilan aikana. Näissä tilanteissa on olemassa mahdollisuus, että meditaatio aiheuttaa tilan vakiintumisen. Tosin joissakin tapauksissa meditatiivinen kokemisen tarjoama tutustuminen epätavallisiin ja häiritseviin mielen ilmiöihin ja kokemuksiin voi eheyttää ja vahvistaa minää.
Miho Takagi
Miho Takagi (s. 22. toukokuuta 1994) on japanilainen pikaluistelun olympiavoittaja.
Takagi osallistui olympialaisiin ensimmäisen kerran Vancouverissa 2010. Tuolloin hän sijoittui 1 500 metrillä 23:nneksi ja 1 000 metrillä 35:nneksi sekä oli varanaisena joukkuetakaa-ajossa hopeaa saavuttaneessa Japanin joukkueessa. Pyeongchangin olympialaisissa 2018 hän voitti kultaa joukkuetakaa-ajossa sekä saavutti hopeaa 1 500 metrillä ja pronssia 1 000 metrillä. 3 000 metrillä hän oli viides. Joukkuetakaa-ajon kultamitalijoukkueeseen kuului myös hänen isosiskonsa Nana Takagi. Pekingin olympialaisissa 2022 hän voitti kultaa 1 000 metrillä ajalla 1.13,19, saavutti hopeaa 500 metrillä, 1 500 metrillä ja joukkuetakaa-ajossa sekä sijoittui kuudenneksi 3 000 metrillä.
Takagi voitti matkakohtaisissa MM-kilpailuissa joukkuetakaa-ajon maailmanmestaruuden Heerenveenissä 2015, Inzellissä 2019 ja Salt Lake Cityssä 2020, jossa Japani teki maailmanennätyksen 2.50,76. Hän saavutti MM-hopeaa joukkuetakaa-ajossa Kolomnassa 2016 ja Gangwonissa 2017 sekä 1 500 metrillä 2019. MM-pronssia hän sai yhteislähdössä 2016, 1 500 metrillä 2017 ja 2023 sekä 1 500 metrillä 2020 ja 2023. Yleisluistelun MM-kilpailuissa hän saavutti kultaa Amsterdamissa 2018, hopeaa Calgaryssä 2019 ja Hamarissa 2022, pronssia Hamarissa 2017 sekä sijoittui kuudenneksi Berliinissä 2016, 11:nneksi Calgaryssä 2015 ja 12:nneksi Heerenveenissä 2014. Sprinttereiden MM-kilpailuissa hän saavutti kultaa Hamarissa 2020 ja hopeaa Heerenveenissä 2019. Vuosina 2011–2012 hän voitti viisi juniorien maailmanmestaruutta.
Exo
Exo (tyyliteltynä EXO, kor. 엑소) on kiinalais-eteläkorealainen yhdeksänhenkinen yhtye, jonka perusti SM Entertainment vuonna 2011 Soulissa. Yhtye debytoi 8. huhtikuuta 2012 Mama EP:llä. Yhtye jakaantui alun perin kahteen alaryhmään, jotka olivat Exo-K ja Exo-M. Vuonna 2012 yhtye alkoi kuitenkin esiintyä kokonaisena. Yhtye esittää kappaleita koreaksi, kiinaksi ja japaniksi.
Yhtye oli alun perin 12-jäseninen, mutta toukokuussa 2014 jäsen Kris Wu vaati levy-yhtiötä mitätöimään sopimuksensa ja erosi yhtyeestä. Samana vuonna Luhan teki samoin ja erosi yhtyeestä. Tao jätti yhtyeen 2015.
Ensimmäisen studioalbuminsa Xoxo (2013) julkaisun jälkeen Exosta tuli myydyin k-pop-artisti 12 vuoteen. Xoxo myi yli 1,5 miljoonaa kappaletta, ja singlestä "Growl" tuli suosittu. Yhtyeen kuudennesta studioalbumista Don't Mess Up My Tempo (2018) tuli yhtyeen myydyin albumi, sillä se myi yli 1,9 miljoonaa kappaletta.
Yhtyeen muodostus ja uran alku (2006–2012)
vasen|pienoiskuva|Exo-K kuvattuna vuonna 2012. Exo-K:n Suho oli ensimmäinen jäsen, josta tuli SM Entertainmentin harjoittelija. Suho koe-esiintyi levy-yhtiölle vuonna 2006. Seuraavana vuonna Kai koe-esiintyi yhtiölle ja sai paikan harjoittelijana. Chanyeolista ja Sehunista tuli vuonna 2008 levy-yhtiön harjoittelijoita. D.O. koe-esiintyi levy-yhtiölle 2010, ja sai harjoittelijapaikan lauluäänensä ansiosta. Baekhyunista tuli vuonna 2011 levy-yhtiön harjoittelija, ja hän ehti olla vajaa vuoden harjoittelijana, ennen kuin Exo debytoi. Exo-M:n Kris koe-esiintyi SM Entertainmentille Kanadassa pidetyssä koe-esiintymisessä. Kris sai paikan, ja muutti sen jälkeen Etelä-Koreaan. Lay koe-esiintyi 2010 Kiinassa pidetyssä koe-esiintymisessä. Xiumin koe-esiintyi levy-yhtiölle samana vuonna kuin Lay ja sai harjoittelijapaikan. Luhanista tuli harjoittelija, kun hän oli Soulissa vierailemassa 2010. Levy-yhtiön kykyjenetsijät tarjosivat Luhanille paikkaa, ja tämä läpäisi koe-esiintymisen. Tao esiintyi kykykilpailussa 2010 ja sai paikan harjoittelijana sitä kautta. Chen oli viimeinen jäsen, joka sai harjoittelijapaikan. Chen koe-esiintyi vuonna 2011 SM Entertainmentille ja sai heti paikan. Yhtye esiintyi ensimmäisen kerran 29. joulukuuta 2011.
Exo-K ja Exo-M debytoivat 8. huhtikuuta 2012 Mama EP:llä. Yhtyeen alaryhmät esittivät samat kappaleet eri kielillä, Exo-K koreaksi ja Exo-M kiinaksi. Mama oli Gaonin albumilistan listaykkönen ja Billboardin maailmanlaajuisen albumilistan kahdeksas. Ennen debyyttiä Exo oli julkaissut singlet ”What is Love” ja ”History”. Yhtye voitti 2012 vuoden lopussa Mnet Asian Music Awardsissa ja Golden Disc Awardsissa Uuden tulokkaan -palkinnon.
Läpimurto (2013–2014)
Exo julkaisi ensimmäisen studioalbuminsa Xoxo 3. kesäkuuta 2013. Yhtye ei esiintynyt alaryhmissään, vaan kokonaisena ryhmänä Etelä-Koreassa. Albumista julkaistiin pian uudelleenjulkaisu Growl. ”Growl” kappaleesta tuli suuri hitti ja se pääsi Billboardin K-pop Hot 100 -listalle listakolmanneksi. Xoxo myi yli miljoona kappaletta, ja se teki yhtyeestä nopeiden myydyimmän k-pop-artistin kahteentoista vuoteen. Yhtye julkaisi joulukuussa EP:n Miracles in December. Yhtyeen ensimmäinen tosi-tv-sarja Exo's Showtime alkoi 28. marraskuuta 2013. Exo voitti vuoden 2013 lopussa monta palkintoa. ”Growl” voitti Vuoden kappale -palkinnon.
pienoiskuva|Exo vastaanottamassa palkintoa 2014. Yhtye julkaisi Overdose EP:n 7. toukokuuta 2014. Exo esiintyi jälleen alaryhmissä EP:n julkaisun myötä. EP:tä ennakkotilattiin yli 660 000 kappaletta, tehden sitä ennakkotilatuimman albumin Korean historiassa. Overdose oli Billboardin maailmanlaajuisen albumilistan toinen, tehden Exosta parhaiten Bilboard-listoille koskaan sijoittuneen eteläkorealaisen poikayhtyeen siihen mennessä. Overdose oli Etelä-Korean myydyin julkaisu vuonna 2014, ja se voitti Vuoden Albumi -palkinnon. Exon ensimmäinen konsertti Exo from Exoplanet 1 – The Lost Planet myytiin loppuun 1,47 sekunnissa.
Kokoonpanomuutokset
Kris haastoi SM Entertainmentin oikeuteen 15. toukokuuta 2014, ja vaati levy-yhtiötä mitätöimään sopimuksensa. Kris nimesi lähdön syyksi hänen terveytensä laiminlyömisen ja epätasa-arvoisen kohtelun. Saman vuoden lokakuussa Luhan haastoi levy-yhtiön oikeuteen samoista syistä kuin Kris. Luhan jätti yhtyeen 2014 vuoden lopussa.
Japaninkielinen debyytti (2015)
Yhtye aloitti toisen konserttikiertueensa Exoplanet 2 – The Exo'luxion maaliskuussa 2015, johon osallistui viiden illan aikana 70 000 katsojaa. Studioalbumi Exodus julkaistiin 30. maaliskuuta, ja sitä tilattiin vuorokauden sisällä yli 500 000 kappaletta. Studioalbumin single ”Call Me Baby” levisi laittomasti internetiin ennen julkaisua, joten se julkaistiin aikaisemmin, kun olisi ollut tarkoitus. "Call Me Baby" singlestä tuli aikansa katsotuin k-pop-musiikkivideo. Exodus oli Gaonin albumilistan listaykkönen neljä viikkoa, ja se myi yli miljoona kappaletta. Studioalbumi voitti Vuoden albumi -palkinnon. Albumista julkaistiin uudelleenjulkaisu Love Me Right kesäkuussa 2015.
Exo teki japaninkielisen debyyttinsä 4. marraskuuta ”Love Me Right -Romantic Universe-” singlellä. Single myi 147 000 kappaletta heti julkaisun jälkeen. Yhtye julkaisi singlen ”Lightsaber” yhteistyössä Star Wars: The Force Awakens -elokuvan kanssa. Exo julkaisi loppuvuodesta Sing for You EP:n. Puolet myyntivoitoista annettiin Unicefin Smile For U -kampanjalle.
Tao haastoi levy-yhtiön oikeuteen ja vaati sopimuksensa mitätöintiä.
Maailmanlaajuisen suosion saavutus (2016–2017)
pienoiskuva|Exo kuvattuna tammikuussa 2016. Tao hävisi oikeudenkäynnin SM Entertainmentin kanssa tammikuussa 2016, ja hänet määrättiin maksamaan korvaukset levy-yhtiölle. Exo julkaisi kolmannen studioalbuminsa Ex'act kesäkuussa 2016, ja se myi kaiken kaikkiaan 1,17 miljoonaa kappaletta. Elokuussa julkaistiin uudelleenjulkaisu Lotto. Studioalbumi oli jälleen Billboardin albumilistan listaykkönen ja Gaonin latauslistan ykkönen. Studioalbumi oli yhtyeen kolmas albumi, joka myi yli miljoona kappaletta. Media kutsui yhtyettä saavutuksen ansiosta "tripla miljoonan myyjäksi".
Krisin ja Luhanin oikeudenkäynnit ratkesivat 21. heinäkuuta 2016. He joutuivat jatkamaan sopimuksiaan vuoteen 2022 asti. Exo aloitti 22. heinäkuuta kolmannen konserttikiertueensa Exoplanet 3 – The Exo'rdium. Liput konsertteihin loppuunmyynttiin kahdessatoista minuutissa, ja esityksiä oli yhteensä yli 100. Lay ilmoitti, että ei osallistuisi yhtyeen seuraavaan albumiin, sillä haluaisi keskittyä näyttelyyn. Lay ei ole sen jälkeen osallistunut Exon tapahtumiin. Yhtye julkaisi toisen japaninkielisen singlensä ”Coming Over” 7. joulukuuta. For Life EP julkaistiin joulukuussa.
Jäsenet Chen, Baekhyun ja Xiumin perustivat Exon ensimmäisen varsinaisen alaryhmän, Exo-Cbx:n 31. lokakuuta 2016. Alaryhmä julkaisi EP:n Hey Mama!, joka myi 293 897 kappaletta. Japaninkielinen Girls EP julkaistiin seuraavana vuonna ja se myi 60 000 kappaletta kuukauden sisällä.
Yhtyeen neljäs studioalbumi The War julkaistiin 18. heinäkuuta 2017, ja sitä ennakkotilattiin yli 800 000 kappaletta. Exo pääsi Guinnessin ennätystenkirjaan 29. heinäkuuta 2017, sillä se oli yhtye, joka oli voittanut eniten pääpalkintoja. Syyskuussa The War studioalbumista julkaistiin uudelleenjulkaisu The Power of Music. Exo aloitti neljännen konserttikiertueensa Exo Planet 4 – The Elyxion 24. marraskuuta 2017. Joulukuussa yhtye lykkäsi Universe EP:n julkaisua Kim Jonghyunin kuoleman takia.
Kansainvälinen toiminta (2018–2019)
vasen|pienoiskuva|Exo, [[Ivanka Trump, Moon Jae-in ja Lee Chae Rin (CL) kuvattuna talviolympialaisissa helmikuussa 2018.]] Single ”Power” oli ensimmäinen etelä-korealainen kappale, joka esitettiin Dubain Fountain -suihkulähteillä. Yhtye matkusti Dubaihin katsomaan ensiesitystä 16. tammikuuta 2018. Exo julkaisi ensimmäinen japaninkielisen studioalbuminsa Countdown 31. tammikuuta. Exo esiintyi Pyeongchangin talviolympialaisten loppuseremoniassa. Baekhyun myös esitti Korean kansallislaulun 5. helmikuuta.
Xiumin astui armeijan palvelukseen huhtikuussa ja D.O. heinäkuussa 2019. Chanyeol ja Sehun muodostivat yhtyeen toisen varsinaisen alaryhmän, Exo-Sc:n. Exon viides konserttikiertue Exo Planet 5 – Exploration alkoi heinäkuussa 2019 ilman Xiuminia, Layta ja D.O:ta.
Exon seitsemäs studioalbumi Obsession julkaistiin 27. marraskuuta 2019. D.O. ja Xiumin eivät osallistuneet albumiin armeijassa olonsa takia.
Soolouriin keskittyminen (2020–)
Yhtyeen levy-yhtiö SM Entertainment ilmoitti helmikuussa 2020, että yhtyeen jäsenet keskittyisivät enemmän soolouriinsa armeijan takia. Suho julkaisi ensimmäisen sooloalbuminsa Self-Portrait 30. maaliskuuta. Suho astui armeijan palvelukseen 14. toukokuuta. Baekhyun julkaisi minialbumin Delight 25. toukokuuta. Minialbumi myi yli miljoona kappaletta, tehden siitä toisen Etelä-Korealaisen soololaulajan albumin, joka myi niin hyvin. Lay julkaisi kolmannen studioalbuminsa Lit kahdessa osassa kesä-heinäkuussa. Lit myi yli 2,5 miljoonaa kappaletta, tehden Laysta Kiinan myyneimmän artistin 2020. Exo-Sc julkaisi ensimmäisen studioalbuminsa 1 Billion Views 13. heinäkuuta. Baekhyun ja Kai osallistuivat SuperM:n promootioihin, joka julkaisi ensimmäisen studioalbuminsa Super One. Chen astui palvelukseen 26. lokakuuta. Kai julkaisi ensimmäisen minialbuminsa Kai (开) 30. marraskuuta. Xiumin kotiutui armeijaista 6. joulukuuta.
D.O. kotiutui 25. tammikuuta 2021. Baekhyun julkaisi ensimmäisen japaninkielisen minialbuminsa Baekhyun samassa kuussa. Lay julkaisi neljännen albuminsa Producer 5. helmikuuta. Baekhyun julkaisi kolmannen EP:nsä Bambi maaliskuussa. Chanyeol astui palvelukseen 29. maaliskuuta, ja Baekhyun taas 6. toukokuuta. Ennen Chanyeolin ja Baekhyunin armeijaan menoa, kuusi aktiivista Exon jäsentä nauhoittivat salaa uuden albumin. Exo julkaisi minialbumin Don’t Fight the Feeling 7. kesäkuuta. D.O. julkaisi ensimmäisen minialbuminsa Empathy 26. heinäkuuta. Kai julkaisi toisen minialbuminsa Peaches 30. marraskuuta.
Suho paljasti 5. tammikuuta 2023, että Exo tekee paluun kokonaisena ryhmänä kevään jälkeen. Baekhyun kotiutui armeijasta 5. helmikuuta.
Baekhyun, Chen ja Xiumin irtisanoivat sopimuksen SM Entertainmentin kanssa 1. kesäkuuta 2023.
Guanahatabeyt
Guanahatabeyt olivat Kuuban alkuperäisasukkaita. Eurooppalaisten saapuessa Karibialle guanahatabeyt asuttivat saaren läntistä kolmasosaa tainojen asuttessa saaren muita alueita. Aikalaislähteissä heitä kuvaillaan muita intiaaneja alkukaintaisemmiksi ja he eivät esimerkiksi rakentaneet asumuksia tai harjoittaneet maanviljelyä. Guanahatabeyt hävisivät nopeasti eurooppalaisten saapumisen jälkeen.
Historia
Nykyinen Kuuba asutettiin viimeistään 6 000 vuotta sitten Jukatanin niemimaan kautta. Isojen Antillien esikeraamisen ajan löydöt tunnetaan casimiroidisina Domikaanisen tasavallan Casimiran löytöpaikan mukaan. Casimiroidisella ei viitata niinkään yhtenäiseen kulttuuriin, vaan alueella käytettyihin tietynlaisiin kivityökaluihin. Sittemmin suuren osaa Karibiaa asuttaneita tainoja pidetään tuloksena uusista saladoidisista asukkaista, jotka levisivät Venezuelasta tai Pienten Antillien kautta 2 000–3 000 vuotta sitten. Uudet ja vanhat asukkaat olivat nykykäsityksen mukaan vuorovaikutuksessa keskenään ja mahdollisesti jopa sulautuivat toisiinsa. Ajan myötä saladoidiset karibialaiset muodostivat oman taino-kulttuurinsa, joka levisi myös suuriin osaan Kuubaa, Eurooppalaisten saapuessa Karibialle guanahatabeyt asuttivat Kuuban läntisintä kolmannesta, kun taas kaksi kolmasosaa saaresta oli jo tainojen asuttamaa. Guanahatabeyt saattavat edustaa alueen vielä jäljellä ollutta casimiroidista väestöä, josta espanjalaiset käyttivät sittemmin virheellisesti nimeä cibonét tai ciboneyt. Nimi lienee viitannut oikeammin tainojen paikalliseen ryhmään. Myös guanahatabey on jonkin alkuperäisen nimen espanjalaistunut muoto.
Guanahatabeyt tunnetaan kolmesta historiallisesta aikalaislähteestä. Kristoffer Kolumbus mainitsee toisella matkallaan alueelle, että hänen lucayanilainen tulkkinsa ei pystynyt kommunikoimaan paikallisen miehen kanssa Cabo San Antonion seudulla, ilmeisesti koska mies puhui jotakin vierasta kieltä. Diego Velázquez mainitsee puolestaan kirjessään Espanjan kuninkaalle vuonna 1514, että Kuuban länsiosassa asuu hyvin alkukantaisia intiaaneja, joilla ei ollut kyliä saatika asumuksia tai viljelmiä. Bartolomé de las Casas mainitsee samaan tapaan alkukantaiset intiaanit, lisäten että he eivät olleet sukua alueen muille intiaaneille ja että he asuivat luolissa. On kuitenkin epäselvää, missä määrin historialliset lähteet ovat luotettavia. Guanahatabeyt hävisivät nopeasti eurooppalaisten saapumisen jälkeen.
Kulttuuri
Guanahatabeyt olivat metsästäjä-keräilijöitä. He eivät viljelleet maata, eivät tiettävästi käyttäneet keramiikkaa eikä heillä ollut hierarkista yhteisörakennetta. Guanahatabeyiden puhumasta kielestä on eri näkemyksiä. Jotkut tutkijat ovat pitäneet sitä waraon sukukielenä, tainojen puhuman kielen kaltaisena arawakilaisena kielenä tai mayakielten sukukielenä.
Toire no Hanako-san
Toire no Hanako-san (, ’vessan Hanako’) on japanilaisessa urbaanilegendassa tytön henki, joka majailee useimmiten koulun tyttöjen vessassa ja pelottelee siellä käyviä. Tarina on suosittu koululaisten keskuudessa ja siitä on useita versioita.
Muunnelmia
Hanako on esimerkiksi kolmannen kerroksen WC:n kolmannessa kopissa. Häntä voi yrittää kutsua koputtamalla oveen kolmasti ja kysymällä ”Oletko täällä, Hanako-san?”. Silloin Hanakon pitäisi vastata ”Olen täällä”. Yksi muunnos on leikki, jolla oppilaat kokeilevat toistensa rohkeutta kutsumalla Hanakoa. Jos oppilas uskaltautuu avaamaan vessakopin, hän voi nähdä pienen poikahiuksisen tytön pukeutuneena punaiseen paitaan. Hän voi olla joko hyväntahtoinen, ilkikurinen tai pahantahtoinen.
Rumiko Takahashin Rinne-mangasarjan osissa ”100 000 jeniä” ja ”Voiman hinta” Hanako sotkee vessat kostaakseen eräälle tarinan hahmoista tämän nykyisessä koulussa.
Mustasiipiaratti
Mustasiipiaratti (Hapalopsittaca melanotis) on eteläamerikkalainen papukaija. Sen elinympäristö käsittää Perun keski- ja eteläosat (alalaji peruviana) ja Bolivian läntiset keskiosat (nimialalaji melanotis). Lajin holotyypin kuvaili Frédéric de Lafresnaye Boliviasta 1847.
Iván Cuadrado
Iván Javier Cuadrado Alonso (s. 21. helmikuuta 1979 Salamanca, Espanja) on espanjalainen jalkapalloilija. Hän on pelipaikaltaan keskuspuolustaja.
Juha Lagström
Juha Antti Matias Lagström (s. 13. lokakuuta 1976 Seinäjoki) on suomalainen laulaja ja näyttelijä. Hän on syntynyt Seinäjoella, mutta varttunut Lapualla. Hänet valittiin vuonna 2012 Elonkerjuu-yhtyeen uudeksi laulajaksi Lauri Tähkän jätettyä yhtyeen. Lagström jätti Elonkerjuun syksyllä 2017.
Lagström on lisäksi toiminut Lapset ja Johnny Sulttaani Oy -yhtyeiden laulajana. Johnny Sulttaani Oy -yhtyeessä hän toimi myös säveltäjänä ja sanoittajana. Lapset-yhtyeessä Lagström puolestaan teki kappaleita yhtyeen kitaristin Hantta Viinamäen kanssa.
Iván Cuadrado
Ura
Seitsemän Real Murciassa pelatun kauden jälkeen Cuadrado siirtyi vuonna 2008 pääsarjaan nousseeseen Málagaan. Málagan jälkeen hän edusti Rayo Vallecanoa, Ponferradinaa ja Salamancaa.
Juha Lagström
Lapset-yhtye on ollut vuodesta 2007 keikkatauolla, mutta vuonna 2008 yhtye julkaisi Suudelmia-singlen omakustanteena. Johnny Sulttaani Oy hajosi vuonna 2007. Lagströmilla on ollut myös oma bändi peruskoulussa jossa hän esitti myös oman runon. Lagström toimi Elonkerjuu-yhtyeessä myös lauluntekijänä.
Rhoma Irama
thumb|Rhoma Irama Rhoma Irama (s. 11. joulukuuta 1946 Tasikmalaya) on indonesialainen laulaja. Hän on yksi suosituimmista dangdut-musiikin esittäjistä. Irama perusti 1970-luvulla Soneta-nimisen dangdut-yhtyeen.
Joel Vartiainen
Joel Vartiainen (s. 14. maaliskuuta 1994 ) on suomalainen jalkapalloilija, pelipaikaltaan keskikenttäpelaaja. Hän pelaa Veikkausliigan Kuopion Palloseurassa. Vartiainen voi pelata myös hyökkääjänä.
Juha Lagström
Lagström harrasti nuorena urheilua ja pelasi noin kymmenen vuotta jalkapalloa Lapuan Virkiän joukkueessa sekä pelasi koripalloa Lapuan Koripojissa. Hänen perheeseensä kuuluu vaimo ja kaksi tytärtä.
Musiikki- ja teatteriuran ohella Juha tekee nykyään sivutyönä myös rakennusapumiehen hommia.
Lagström on itse kertonut julkisuudessa käyttäneensä 2010-luvulla runsaasti päihteitä ja kärsineensä mielenterveysongelmista ja olleensa siksi psykiatrisella suljetulla osastolla hoidossa. Hänellä diagnosoitiin skitsoaffektiivinen häiriö. Nyt mielenterveysongelmat ovat hänellä hallinnassa.
Rhoma Irama
Diskografia
(ei täydellinen)
Pohjoinen valokuvakeskus
Pohjoinen Valokuvakeskus ry on suomalainen vuonna 1987 perustettu yhdistys, joka toimii valokuvataiteen edistäjänä ja asiantuntijana Pohjois-Suomessa ja Barentsin alueella. Toimintaan kuuluvat suomalaiset ja kansainväliset valokuvataiteen näyttelyt ja hankkeet. Lisäksi Pohjoinen valokuvakeskus tarjoaa maksutonta asiantuntija-apua valokuvataiteen parissa toimiville ja ylläpitää valokuvataiteen kirjastoa. Galleriatilat, toimisto ja kirjasto sijaitsevat Oulun keskustassa kulttuuritalo Valveella.
Bengt Hambraeus
Bengt Hambraeus (29. tammikuuta 1928 Tukholma – 21. syyskuuta 2000 Apple Hill, Ontario) oli ruotsalais-kanadalainen säveltäjä, urkuri, musiikkitieteilijä ja musiikkipedagogi. Hän sai taiteiden maisterin (1950) ja filosofian tohtorin (1956) arvot Uppsalan yliopistosta, jonka kunniatohtoriksikin hän pääsi vuonna 1992.
Hambraeus opiskeli urkujensoittoa vuosina 1944–1948 Alf Linderin ja musiikkitiedettä 1947–1956 Carl-Allan Mobergin johdolla Uppsalan yliopistossa. Hän sai myös urkujen akustiikan opetusta Ernst Karl Rössleriltä Saksassa vuosina 1949–1952, ja hän oli muiden muassa Olivier Messiaenin opissa Darmstadtissa. Hambraeus liittyi Ruotsin radion palvelukseen vuonna 1957 ja toimi muun muassa tuotantopäällikön tehtävissä vuosina 1968–1972. Vuonna 1972 hän liittyi McGillin yliopiston palvelukseen. Hänelle myönnettiin kuninkaallinen Litteris et Artibus -mitali vuonna 1986.
Hambraeuksen teoksiin lukeutuvat Rota-, Transit- ja Transfiguration-teosten muodostama kokonaisuus orkesterille, nauhalle ja kamarikokoonpanoille, Constellations-sarja uruille, lyömäsoittimille, nauhalle ja ihmisäänille sekä oopperateokset Sagan (1980) ja L-oui dire.
Pöytätennis kesäolympialaisissa 2004 – naisten nelinpeli
Pöytätenniksen naisten nelinpeli Ateenan kesäolympialaisissa 2004 alkoi 14. elokuuta ja finaali pelattiin 20. elokuuta 2004. Yhteensä turnaukseen osallistui 68 pelaajaa 26 maasta.
Rho Telescopii
Rho Telescopii on Kaukoputken tähdistössä sijaitseva F-luokan tähti. Sen näennäinen magnitudi (V) on 5,17. Tähti sijaitsee arviolta 171 valovuoden päässä Maasta.
Muurolan sairaala
Muurolan sairaala on Lapin sairaanhoitopiirin aikuispsykiatriaan keskittyvä sairaala Rovaniemen Muurolan kylässä, noin 25 kilometriä Rovaniemen keskustasta lounaaseen. . Siellä on myös Lapin päihdeklinikka. Psykiatrisessa sairaalassa on 46 potilaspaikkaa, päihdeklinikalla 12. Se on alun perin rakennettu keuhkotautiparantolaksi. Päärakennuksen on suunnitellut arkkitehti Jussi Paatela, ja se valmistui vuonna 1951.
Lapin sairaanhoitopiirin yhtymähallitus päätti toukokuussa 2015 siirtää sairaalan toiminnot Lapin keskussairaalan yhteyteen ja että rakennukset myydään. Siirron ajankohdasta ei ole vielä päätöstä.
Vanhan sairaalan suunnitteli E. A. Kranck ja se rakennettiin 1925–1926, ja keuhkotautisairaala aloitti toimintansa 1927. Sairaala vuokrattiin saksalaisille vuonna 1942 kenttäsairaalaksi. Siellä oli myös suomalaisten sotasairaala. Saksalaiset räjäyttivät rakennuksen lähtiessään vetäytymään Lapista 1944. Päärakennus tuhoutui, mutta henkilökunnan asunnot ja varastorakennukset säilyivät. Uusi rakennus valmistui 1951, siinä oli 355 potilaspaikkaa. . Sairaala siirtyi psykiatrian käyttöön 1973–1974, ja keuhkotautipotilaat siirtyivät Rovaharjuun.
Museoviraston mukaan osa alueen rakennuksista on valtakunnallisesti merkittäviä rakennettuja kulttuuriympäristöjä.
Antipassiivi
Antipassiivi on kielitieteessä verbin tai laajemmin lauseen pääluokka, jossa transitiiviverbin objekti poistetaan argumenttirakenteesta tai taka-alaistetaan. Objekti voidaan ilmaista adpositioilmauksella tai obliikvisijalla. Antipassiivi on tyypillinen etenkin ergatiivi—absolutiivi-kielissä, mutta sitä esiintyy myös nominatiivi—akkusatiivi-kielissä. Antipassiivi esiintyy mm. grönlannin kielessä ja baskissa.
Punanaama-aratti
Punanaama-aratti (Hapalopsittaca pyrrhops) on eteläamerikkalainen papukaija. Sen elinympäristö ulottuu Ecuadorin lounaisosista Perun luoteisosiin. Lajin holotyypin kuvaili Osbert Salvin Ecuadorin Santa Ritasta ja San Lucasista 1876.
Psi Capricorni
Psi Capricorni on Kauriin tähdistössä noin 47,9 valovuoden päässä Maasta sijaitseva F-tyypin ja pääsarjan tähti. Sen näennäinen magnitudi (V) on 4,15.
Aizkraukle
Aizkraukle on hieman yli 8000 hengen kaupunki Latvian keskiosassa Väinäjoen rannalla. Aizkraukle sijaitsee noin 90 km Riiasta kaakkoon ja on suurin piirtein Riian ja Väinänlinnaan keskivälillä. Aizkraukle on 2009 perustetun Aizkrauklen kunnan keskus.
Historia
Aizkrauklen alueelle perustettiin 1960-luvulla Stučka-niminen kylä läheisen vesivoimalan työntekijöille. Kasvettuaan Stučka sai vuonna 1967 kaupunginoikeudet ja vuonna 1991 Neuvostoliiton hajottua kaupunki uudelleennimettiin Aizkraukleksi.
Giuseppe Zenti
thumb|right|Giuseppe Zenti pienoiskuva Giuseppe Zenti (s. 7. maaliskuuta 1947 San Martino Buon Albergo) on italialainen roomalaiskatolinen piispa. Hänet vihki papiksi Veronan hiippakuntaan Giuseppe Carraro 26. kesäkuuta 1971. Hänet nimitettiin Vittorio Veneton hiippakunnan johtoon 3. joulukuuta 2003, ja piispaksi vihkiminen seurasi 11. tammikuuta 2004. Pääkonsekraattorina toimi Flavio Roberto Carraro, jota avustivat Alfredo Magarotto ja Giuseppe Amari. Zenti asetettiin virkaansa 1. helmikuuta.
Zenti sai 8. toukokuuta 2007 nimityksen Veronan piispaksi, ja hänet asetettiin uuteen virkaansa 30. kesäkuuta.
Leningradin rock-klubi
pienoiskuva|Rokkiklubin rakennus nykyään Leningradin rock-klubi (ven. Ленинградский рок-клуб) oli 1980-luvun Leningradin historiallinen esiintymispaikka, joka sijaitsi kaupungin keskustassa Rubinstein-kadulla. Se oli perustettu vuonna 1981 KGB:n valvonnan alla ja siitä tuli ensimmäinen laillinen rockmusiikki-esiintymispaikka Leningradissa. Kaiken kaikkiaan se oli Neuvostoliiton suurin rokkilava, jolla esiintyivät sellaiset kuuluisat yhtyeet kuten Televizor, Kino, Alisa, Aquarium, Zoopark, Piknik, Automatic Satisfiers, DDT, NEP, Graždanskaja Oborona; ja jolla oli paljon vaikutusta venäläiseen rock-musiikkiin.
Historia
Leningrad oli pitkään ollut Neuvostoliiton rock-musiikin keskus, koska kenties Suomen läheisyyden ansiota oli helpompaa hakea länsimaista musiikkia. Jo vuodesta 1973 lähtien oli yrityksiä perustaa rokkiklubeja, mutta suurelta osin ne olivat epäonnistuneita.
Rock club perustettiin 7. maaliskuuta 1981 Leningradin Inter-Union Talo Amatööri Luovuutta. Yhdistys ammattiliittojen, jotka omistivat Talo Amatööri Luovuutta, saa laillisesti järjestää konsertteja ja välttää huomiota lainvalvontaviranomaisten. Ammattiliittojen alueneuvosto jakoi laitteille 15 tuhatta ruplaa. Klubilla järjestettiin seminaareja rockestetiikasta, rockrunoudesta ja rytmistudiosta.
Se oli tarkoitus järjestää samalla tavalla kuin Neuvostoliiton säveltäjien liitto ja sensuroida sanoituksia ja myöntää lupia esiintymiseen pyrkimyksenä estää yhtyeitä tekemästä paljon liian kiistanalaista. Tarjoamalla muusikoille paikan tavata, esiintyä ja keskustella heidän musiikistaan klubi tarjosi kuitenkin ennennäkemättömän määrän luovaa vapautta ja auttoi johtamaan Venäjän rock-vallankumoukseen. Oli rajoituksia siitä, mitkä bändit voivat esiintyä klubilla suurimman osan sen historiasta, ja ryhmien oli koe ennen toimeksiantoa. Klubin ensimmäisen jäsenyyskortin sai "beatles-ologist" Kolja Vasin.
Rokkiklubi harjoitti konsertti-ja festivaalitoimintaa. Festivaaleilla Rock-Klubibändit joutuivat sanattoman säännön mukaan esittämään yleisölle ja tuomaristolle uutta ohjelmaa. Ensimmäinen Rock-klubifestivaali järjestettiin vuonna 1983, siitä lähtien rock-klubin sulkemiseen saakka se järjestettiin vuosittain. Tuolloin rock-klubilla aloitti sellaisia yhtyeitä kuin "Kino", "Alisa", "Televizor", "Pop-mekaniikka" jne. Aleksandr Zhitinsky oli juhlien vakiovieras, joka julkaisi muistiinpanoja "Aurora" - lehdessä.
Seuran toimintaa valvoivat KGB, kommunistinen puolue ja Komsomolin kommunistinen nuorisojärjestö. Zhitinskyn ja Nikolai Mihailovin (rock-klubin pysyvä puheenjohtaja) mukaan KGB: n kuraattorit "eivät luoneet paljon painetta" (yksi heistä jopa meni naimisiin Talo Amatööri Luovuutta: n kuraattorin kanssa). Lisäksi George Gunitsky totesi, että "rokkarit osoittautuivat täysin arvaamattomaksi yleisöksi. KGB valvoi edelleen alakuloisesti rock-klubia, mutta tämä antoi hyviä indikaattoreita vain raportteihin". 1980-luvun puolivälissä ja lopulla rock-klubin hallinnollinen kontrolli alkoi vähentyä, ja klubiin hyväksyttiin ne ryhmät, joita ei aiemmin voitu ottaa sinne ideologisen epäilyn vuoksi - "Avtomaticheskie udovletvoriteli", "Yugo-Zapad" jne.
Vuonna 1988 yhtye "Scorpions" esiintyi spontaanisti rock-klubilla. Yoko Ono vieraili myös klubilla.
Vuosina 1989-1991 Rock Club onnistui järjestämään kaksi suurta promootiota. Vuonna 1989 rock-klubi osallistui kansainväliseen liikkeeseen "Next-stop Rock and Roll", jonka tarkoituksena oli koota yhteen Neuvostoliiton nuoret ja tanskan, ruotsin, norjan, grönlannin ja islannin nuoret; kaksinkertainen livealbumi "Laika" julkaistiin Neuvostoliiton ja Tanskan yhtyeiden osallistuessa. Vuonna 1991 järjestettiin rock-klubin 10-vuotisjuhlat.
Kalifabougou
Kalifabougoun kunnan pinta-ala on 241,29 neliökilometriä. Se rajoittuu pohjoisessa ja lännessä Katin piirin Diédougoun, idässä Yélékébougoun ja Kambilan ja etelässä Diagon ja Dio-Garen kuntiin. Maisemaa leimaavat tasangot ja ylängöt. Pysyviä vesistöjä ei ole.
Leningradin rock-klubi
Historia
Käytännössä rock-klubi lopetti toimintansa vuonna 1991.
Kalifabougou
Kuntaan kuuluu 12 kylää. Asukkaat ovat etupäässä bambaroita. Lisäksi on fulbeja ja sonikeja. Vallitseva uskonto on islam, mutta kunnassa on myös katolisia ja animisteja.
Leningradin rock-klubi
Vaikutus
Leningradin rock-klubi näytti uuden musiikkityylin ennennäkemättömän isolle yleisölle. Se antoi alun Neuvostoliiton rock-toiminnalle. Klubin esiintyjät alkoivat kierrellä maata, esiintyä tv-ohjelmissa ja niiden lauluja alettiin soittaa radiossa. Tämä oli osa länsimaisen kulttuurin aseman vahvistumista Neuvostoliitossa.
Kalifabougou
Kalifabougoun kautta kulkee Katin ja Faladién välinen paikallistie. Seudun pääelinkeino on maanviljely. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan puuvillaa, kenafia, maapähkinää ja vihanneksia. Muita elinkeinoja ovat karjanhoito ja metsien hyödyntäminen.
Leningradin rock-klubi
Vaikutus
Kuitenkin jotkut muusikot eivät pitäneet valtavirran maineesta ja hyväksymisestä, joita Leningradin rock-klubi toi heille. ”Me olemme liian virallisia nyt, liian vakavasti otettuja, että ne, jotka oli meidän kanssa ennen eivät enää ole varma meistä”, sanoi Aquariumin Boris Grebenštšikov The New York Timesin haastattelussa. ”Ei kukaan usko, että systeemi on muuttunut. He uskovat, että me olemme muuttuneet”. Joidenkuiden taiteilijoiden mielestä jäsenyys Leningradin rock-klubissa tarkoitti Neuvostovallan noudattamista.
Mazkeret Batya
Mazkeret Batya on kaupunki Israelin Keski-Israelin hallintoalueella. Kaupunki on perustettu vuonna 1883 ja sen asukasluku oli vuoden 2018 lopussa 14 680.
Leningradin rock-klubi
Vaikutus
Leningradin rock-klubi on yhdistetty sellaisiin muusikkoihin kuten Viktor Tsoi, Maksim Kuznetsov ja Viktor Sologub.
Mazkeret Batya
Maantiede
thumb|vasen|Paikallinen [[synagoga.]] Mazkeret Batya sijaitsee Israelin rannikkotasangolla Rehovotin kaupungista kaakkoon.
Historia
thumb|vasen|Valokuva vuoden 1899 paikkeilta. Mazkeret Batya perustettiin vuonna 1883. Aloitteen perustamisesta teki Edmond de Rothschild. Paikka tunnettiin 1900-luvun alkupuolelle saakka nimellä Ekron raamatullisen paikannimen mukaan, mutta sittemmin se sai uuden nimen Edmond de Rothschildin äidin mukaan. Paikan ensimmäiset juutalaiset siirtolaiset saapuivat Venäjältä ja he harjoittivat maanviljelyä. Vesivarantojen vähyyden takia paikkakunnan kehitys oli kuitenkin hidasta. 1940-luvulla päästiin kuitenkin hyödyntämään suuria pohjaveden esiintymiä, mikä johti etenkin sitrushedelmien kasvatuksen kasvuun. Israelin itsenäistyttyä vuonna 1948 paikalle alkoi saapua suurempia määriä uusia siirtolaisia.
Väestö
Mazkeret Batyan asukasluku oli vuoden 2018 lopussa 14 680. Vuonna 2002 vastaava luku oli 7 300 ja vuonna 1969 845.
HD 185269
HD 185269 on tähti, joka sijaitsee arviolta 153 valovuoden päässä Joutsenen tähdistössä. Se ei ole nähtävissä paljain silmin. Sen näennäinen magnitudi (V) on 6,70. 18. elokuuta 2006 löydettiin sitä kiertävä kuuma jupiter, HD 185269 b.
KNM Oslo (D303)
KNM Oslo (runkonumero D303) oli Norjan laivaston Bergen-luokan hävittäjä toisen maailmansodan jälkeen. Alus oli alun perin Britannian kuninkaallisen laivaston Cr-luokan hävittäjä HMS Crown.
Valmistus
Alus tilattiin Greenockista Scotts Shipbuilding and Engineering Companyltä, missä köli laskettiin 16. tammikuuta 1944. Alus oli tarkoitus siirtää 25. toukokuuta 1945 Kanadan laivastolle, mutta Japanin antauduttua suunnitelmasta luovuttiin. Aluksen vesille laskun jälkeen 19. joulukuuta sen valmistuminen eteni hitaasti, ja se valmistui vasta 17. huhtikuuta 1947, jolloin se oli Norjan valtion omistuksessa. Aluksen siirto Norjalle oli hyväksytty 2. elokuuta edellisenä vuonna ja se nimettiin 23. lokakuuta KNM Osloksi.
Palvelus
Alus lähti 28. toukokuuta 1947 Sheernessistä kohti Norjaa, ja se saapui Horteniin kaksi päivää myöhemmin. Alus teki useita laivastovierailuja sekä oli merisotakoulun koululaivana, kunnes se poistettiin palveluksesta 2. huhtikuuta 1946. Aluksen nimi siirtyi uudelle fregatille. Alus romutettiin 1966.
Mezen (joki)
Mezen on Vienanmereen laskeva joki Komin tasavallassa ja Arkangelin alueella Venäjällä. Sen pituus on 966 kilometriä, valuma-alueen laajuus 78 000 neliökilometriä ja keskimääräinen virtaus 886 kuutiometriä sekunnissa. Joki on jäässä lokakuusta toukokuun alkuun, keväällä esiintyy jääpatoja. Kevättulva osuu touko-kesäkuulle. Mezen saa alkunsa Timanin selänteen länsiosan soista. Se virtaa ensin etelään, kääntyy sitten pohjoiseen ja lopulta luoteeseen. Joki laskee Vienanmeren Mezeninlahteen Kaninin niemimaan länsipuolella.
Virtaus on suurimmillaan touko-kesäkuussa. Mezen on liikennöintikelpoinen 201 kilometrin matkalla Vaškan suuhun (toisen lähteen mukaan 371 km), keväisin 681 kilometrin (650 km) matkalla Makar-Ibiin saakka. Joen suussa harjoitetaan kalastusta. Tärkeimmät sivujoet ovat Mezenskaja Pižma, Peza, Sula ja Vaška. Joen alajuoksu on 64-90 kilometrin etäisyydelle merenpinnan vuorovesivaihtelun piirissä. Vuorovesivaihtelu on kaikista Venäjän joista metrimääräisesti suurinta; vedenkorkeus voi muuttua jopa 7–12 metriä.
Ruostenaama-aratti
Ruostenaama-aratti (Hapalopsittaca amazonina) on eteläamerikkalainen papukaija. Sen elinympäristö käsittää Kolumbian Andien itärinteet ja Venezuelan luoteisosan Andit. Siitä tunnetaan kolme alalajia. Lajin holotyypin kuvaili Marc Athanese Parfait Oeillet Des Murs Bogotásta 1845.
KNM Trondheim (D305)
KNM Trondheim (runkonumero D305) oli Norjan laivaston Bergen-luokan hävittäjä toisen maailmansodan jälkeen. Alus oli alun perin Britannian kuninkaallisen laivaston Cr-luokan hävittäjä HMS Croziers.
Valmistus
Alus tilattiin Yarrow Shipbuildersilta, missä köli laskettiin 26. lokakuuta 1943. Alus laskettiin vesille 19. syyskuuta 1944 nimellä HMS Croziers, mitä tarjottiin 25. toukokuuta 1945 sisaralustensa tavoin Kanadan laivastolle, mutta siirto ei koskaan toteutunut toisen maailmansodan päättyessä. Alus otettiin palveluskäyttöön 12. marraskuuta ja siirrettiin välittömästi reserviin. Se valmistui 30. marraskuuta. Alus luokiteltiin 14. maaliskuuta 1946 ylläpitämättömään reserviin. Siihen törmäsi 16. huhtikuuta LCT 4001, minkä seurauksena kylkeen tuli kolme metriä kertaa 7,5 senttimetrin reikä.
Palvelus
KNM Trondheim oli 18. maaliskuuta 1949 - 15. tammikuuta 1951 modernisoitavana laivaston telakalla Hortenissa, minkä jälkeen se palasi normaalipalvelukseen. Alus oli koululaivana ja siten mukana muun muassa laivastovierailuilla. Alus poistettiin palveluksesta 1. toukokuuta 1961 ja myytiin samana vuonna romutettavaksi Belgiaan.
Kosti Kivilahti
Kosti Kivilahti (15. marraskuuta 1907 Ahlainen – 11. joulukuuta 1969 Rovaniemen maalaiskunta) oli suomalainen työväenlaulujen säveltäjä ja sanoittaja. Hän erikoistui varsinkin ajankohtaisiin kisällilauluihin, joita hän sepitti yli tuhat. Kivilahden tunnetuimpia lauluja ovat ”Taisteluun”, ”Me nousemme lailla ukkosen” ja ”Nuori taistelija”. Ne on kaikki levytetty 1970-luvun alussa. Hän on tehnyt myös eräissä levytyksissä käytetyn suomennoksen lauluun ”Uralin pihlaja”.
Kivilahti oli armeija-aikanaan sotilasmuusikko. Hän opiskeli sotien jälkeen Sibelius-Akatemiassa musiikin teoriaa, mutta joutui keskeyttämään opintonsa ja palaamaan työelämään. Kivilahti perusti useita työväenkuoroja ja toimi niiden johtajana ja opettajana. Ansiotyönään hän toimi varastonhoitajana ja satamatyöläisenä. Kansandemokraattiseen liikkeeseen sitoutunut Kivilahti toimi ohjelmatyöntekijänä Suomen Kansan Demokraattinen Liiton järjestöissä. Hänen on arvioitu tehneen 1950–1960-luvuilla noin 70 prosenttia Ohjelmatyön lauluista. Alkoholinkäyttönsä ja puheidensa vuoksi Kivilahti ei ollut Suomen Kommunistisen Puolueen vaikuttajien suosiossa, mutta hänellä oli tukijoita Ohjelmatyössä. Viimeksi hän oli Rovaniemen työväenyhdistyksen kuoron johtajana.
Kivilahti kuoli 62-vuotiaana Muurolan sairaalassa ja hänet haudattiin Rovaniemen III hautausmaalle. Hän ei tiettävästi ollut sukua Kaarlo Kivilahdelle, joka vaikutti myös kansademokraattisen liikkeen kisällilaulutoiminnan parissa.
Székelymaa
thumb|Historiallinen Székelymaa nyky-Romanian kartalla Szėkelymaa [] (, tai Secuime, ) on historiallinen ja etninen alue Etelä-Karpaateilla Romanian Transilvaniassa. Székelymaassa asuu pääasiassa romanialaisia ja unkarilaisia. Sen kulttuurillinen keskus ja suurin asutuskeskus on Târgu Mureș.
Szekélymaa on saanut nimensä unkarilaisten alaryhmästä székely-nimisestä kansanryhmästä. Székely-unkarilaisia asuu jonkin verran muuallakin, kuten Serbian Vojvodinassa, mutta tärkein ja tunnetuin székely-keskittymä sijaitsee Itä-Karpaattien laaksoissa ja vuorimailla.
Alun perin Székelymaa-nimeä käytettiin Transilvanian autonomisista székely-alueista. Autonomisilla székely-alueilla oli oma hallinnollinen järjestelmänsä, joka säilyi keskiajalta 1870-luvulle. Transilvanian ja eräiden muiden silloisen Unkarin alueiden mukana Székelymaa liitettiin vuonna 1920 Romaniaan.
Osa Székelymaasta oli autonominen Romanian osa nimellä Unkarilaisten autonominen alue 1952–1960 ja Mureşin unkarilaisten autonominen alue  1960–1968. Nykyisin itsehallintoa Székelymaassa ajaa liike Szėkelyn kansallinen neuvosto.
TBD
TBD voi tarkoittaa:
Mehiparrat
Mehiparrat (Jovibarba) on maksaruohokasvien (Crassulaceae) heimoon kuuluva mehikasvisuku.
Tuntomerkit
Mehiparrat ovat monivuotisia karvattomia ruohoja, jotka kasvavat 8–25 senttimetriä korkeiksi. Ne ovat pystyvartisia ja haarattomia, varreltaan meheviä eli sukkulenttisia. Lehdet ovat monivuotisia, ruodittomia ja muodostavat tyviruusukkeen kiinnittyen varteen kierteisesti. Lapa on tavallisesti 2–4 cm, joskus jopa 6 cm pitkä, muodoltaan pitkänomainen tai vastapuikea, mehevä, tyveltään kannukseton, ehyt- ja toisinaan ripsilaitainen. Suonet ovat huomaamattomia.
Kukinnot ovat varsipäätteisiä viuhkoja. Kukkaperät puuttuvat tai ovat korkeintaan millimetrin mittaisia. Kukat ovat pystyjä ja kuusi- tai seitsenlukuisia. Niissä on tyveltään yhdistynyt verhiö. Terälehdet ovat pystyjä, erillisiä, vihertävän valkoisia, vihertävän keltaisia tai keltaisia ja ripsureunaisia. Mesiäiskehrä on neliömäinen. Heteiden määrä on kaksi kertaa niin suuri kuin verholehtien, ja palhot ovat terälehtiin kiinnittymättömiä. Emit ovat pystyjä ja toisiinsa yhtyneitä; vartalot ovat neljä tai viisi kertaa sikiäintä lyhempiä. Hedelmä on kotamainen, pysty ja koostuu tyvestään yhteen kasvaneista emilehdistä. Siemenet ovat soikeita ja uurteisia.
Levinneisyys
Mehiparrat ovat kotoisin Euraasiasta.
Luokittelu
Mehipartojen suvussa on kolme lajia: